झांसी. यूपी के झांसी में पारीछा थर्मल पावर प्लांट की सभी 6 यूनिट को 26 जनवरी की आधी रात से बंद कर दिया गया है। जिस कारण यहां रोजमर्रा पर काम करने वाले लगभग 500 मजदूरों से उनकी रोजी रोटी छीन गई है। लोकल मजदूरों के अलावा छत्तीसगढ़, झारखंड और एमपी से आए मजदूरों के सामने अपने परिवार का पेट पालना मुश्किल हो रहा है। बिजली की डिमांड कम होने की वजह से यूनिट्स को बंद करवाया गया है। ये है पूरा मामला...
- इन यूनिट्स को बिजली की कम खपत होने की वजह का हवाला देकर स्टेट लोड डिस्ट्रीब्यूशन सेंटर के अधिकारियों ने बंद करवाया है। मिली जानकारी के अनुसार प्रदेश में चल रही यूनिट्स से पांच हजार मेगावाट बिजली का उत्पादन किया जाता है। इस समय डिमांड कम होने की वजह से 2400 मेगावाट का ही उत्पादन किया जा रहा है।
- पारीछा, अनपरा, पनकी और हरदुआ की सभी यूनिट्स से उत्पादन बंद किया गया है। प्लांट बंद होने के कारण ठेके पर लगे मजदूर खाली बैठे है कुछ तो अपने घर वापस जाने को मजबूर हो चुके है।
क्या कहते है प्लांट के अधिकारी
-चीफ मेनेजर पारीछा थर्मल पावर प्लांट अखिलेश सिंह का कहना है कि प्लांट की पांच मशीने 1030 मेगावाट उत्पादन करने के लिए पूरी तरह फिट है।
-अब गर्मी आने के साथ-साथ बिजली की डिमांड बढ़ने लगी है। जल्द से जल्द मशीने चालू करने के लिए आदेश आ जाने चाहिए।
बजाज पावर प्लांट चालू है
-जनपद ललितपुर में बने बजाजा पावर प्लांट की 660 मेगावाट की तीनों इकाइयों से उत्पादन किया जा रहा है।
-इस प्लांट का प्रदेश सरकार से एग्रीमेंट है, यहां से बिजली का उत्पादन चालू रहेगा।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva hin_Deva